als_Latn dik_Latn sag_Latn
Zbuloni sëmundjet përmes syve
Në retinën e syrit mund të diagnostikohen shumë sëmundje, nga diabeti, sëmundja e mëlçisë e deri të sëmundjet kardiovaskulare.
Politiko
E Martë, 3 Shkurt 2015 | 19:53
0 Komente.
Romantikët pohojnë se sytë janë pasqyra e shpirtit, ndërsa mjekë thonë se sytë zbulojnë gjendjen shëndetësore.
Zhdukja e vetullave tregon problemet me gjëndrat tiroide, sytë e “lagësht” paraqesin infeksione, zverdhja për problemet me mëlçinë, ndërsa ndjeshmëria në dritë çrregullimet në imunitet.
Oftalmologët në retinën e syrit mund të gjejnë dhe diagnostikojnë një spektër të gjerë të sëmundjeve, nga diabeti, sëmundja e mëlçisë e deri të sëmundjet kardiovaskulare.
Bebëzat e çrregullta - Bebëzat janë simetrike, të njëjta në madhësi dhe reagojnë në mënyrën e njëjtë në kontakt me diellin. Në rastin kur njëra bebëz është më e madhe ose me vogël se tjetra mund të tregoj për një problem mjekësor. Ekspertet pohojnë që njerëzit me bebëza të ndryshme kanë rrezik më të madh nga sulmi në tru, tumori në tru ose aneurizmi.
Sytë e thatë të ndjeshëm në dritë - Nëse sytë tuaj janë gjithmonë të thatë dhe të ndjeshëm në dritë, kjo mund të jetë shenjë e një çrregullim kronik të sistemit të imunitetit të ashtuquajtur sindroma Sjorgen, i cili dëmton funksionimin e gjëndrave në sy dhe gojë.
Kjo sindromë më së shpeshti prek femrat në të 40-at me sëmundjet autoimune si artriti reumatoid dhe lupusi. Përveç kësaj sytë e thatë shpesh janë edhe tek femrat në të 50-at për shkak të ndryshimeve hormonale, pohon Benjamin.
Sytë e mjegulluar - Shikimin e turbullt dhe retinën e mjegulluar i shkakton mjegullimi i thjerrëzës brenda syrit, ndërsa problemi mund të zgjidhet me një operacion të thjeshtë. Kjo sëmundje është karakteristike për njerëzit më të moshuar, ndërsa tek të rinjtë më së shpeshti është efekt anësor i diabetit, tumoreve dhe ilaçeve.
Kruajtja - Sytë dhe zona rreth syve është jashtëzakonisht e ndjeshme në infeksione dhe alergji. Kruajtja e syve më së shpeshti është pasojë e alergjive nga pluhuri, qimet e kafshëve shtëpiake por edhe grimcave të ajrit.
Nëse sytë i keni të fryrë kjo mund të jetë shenjë e mungesës kronike të gjumit. Gjatë gjumit lëngu natyral rrjedh nëpër trup, por mungesa e gjumit shkakton mbajtjen në zonën rreth syve, për ç’shkak edhe sytë janë të fryrë dhe të kuq, shpjegon Benjamin.
Unaza gri - Nëse rreth iridës shfaqet unaza gri, kjo mund të jetë shenjë e arcus senilis, respektivisht i një kolesteroi dhe trigliceride të lartë, acide yndyrore nga gjaku, të cilat lidhen me rrezikun më të madh nga sëmundja e zemrës dhe sulmi në tru.
Zhdukja e vetullave - Është shumë normale që vetullat të rrallohen me kalimin viteve, por zhdukja e një pjese të vetullës është shenjë që ka probleme me gjëndrat tiroide, hipertireoze (tiroidet shumë aktive) ose hipotireoze (puna e reduktuar e tiroideve).
Sytë e lëngshëm - Sytë e tillë tregojnë për infeksion, më së shpeshti atë virusal, por nëse syri duket ngjitës, fjala është për infeksion bakterial. Nëse ju turbullohet edhe shikimi, kjo mund të sugjeroje në sindromën e shikimit kompjuterik, respektivisht stresit të rritur për shkak të kontrastit të dobët të ngjyrave në kompjuter.
Tufëzat e verdha - Ksantelazma ose pjesët e verdha në kapakët e syve paralajmërojnë që niveli i kolesterolit në gjak është shumë i lartë. Përveç kësaj, hulumtimet e mëparshme kanë vërtetuar që meshkujt me ksantelazme kanë rrezik më të lartë nga sëmundjet e zemrës.
Sytë e skuqur – Sytë e skuqur dhe enët e dukshme të gjakut janë shenjë e tensionit të lartë i cili rrit rrezikun nga sulmi në tru.
Sytë e verdhë - Nëse e bardha e syve është e verdhë në vend që të jetë e bardhë, kjo mund të jetë shenjë e verdhëzës, problemeve me mëlçinë dhe tëmthin. Mënyra më e lehtë që të shikohet me të vërtetë gjendja e organizmit janë analizat e gjakut.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn